هېلري کلنټن او ډونالډ ټرمپ یو گام نور هم مخکې شول
دموکراته هېلري کلنتن او جمهوري غوښتونکی ډونالډ ټرمپ پر خپلو گوندي سیالانو باندې په بري سره، د خپلو گوندنو له خوا انتخابیدو ته نژدې شول.
د امریکی په پنځو ایالاتو کې د سی شنبي په ورځ د جمهوري ریاست مقدماتي انتخابات وشول. د میسوري په ایالت کې د ډیموکراټ گوند برني سینډرز او هېلري کلنټن او د جمهوري غوښتونکي گوند ډونالډ ټرمپ او د ټیډکروز تر منځ سخته سیالي روانه وه. هېلري کلنټن د فلوریډا، شمالي کارولینا، اوهایو او النوی ایالتونو مقدماتې انتخابات وگټل او د رپوټونو له مخې د میزوري په ایالت کې برني سینډزر مخکي ښکاري. د جمهوري غوښتونکي گوند کاندید ډونالډ ټرمپ د فلوریډا، شمالي کارولینا، الیونی، او جان کیسک د اوهایو په ایالت کې مقدماتې گوندی وگټل. ډوانالډ ټرمپ او هیلري کلنټن دواړو د مهم ایالت فلوریډا کې انتخابات گټلي دي چې زیات استازي لري. د جمهوري غوښتونکي گوند د جمهوري ریاست مقام ته کاندید مارکو روبیو له هغه وروسته چې په خپل ایالت فلوریډا کې په مقدماتی انتخاباتو کې ماته وخوړه، د جمهوری ریاست د کاندیدي تیر شو. د میسوري ایالت د انتخاباتو نتیجې لا تر اوسه نه دی اعلان شوي. په دغه ایالت کې د جمهوري غوښتونکی گوند کاندید ټیډ کروز د ډونلډ ټرمپ څخه پر مخ دی. د جمهوري غوښتونکو د ګوند کاندید ۱۲۳۷ استازو ته اړتیا لري چې د وروستي کاندید په توګه وټاکل شي. د دموکرات گوند کاندید بیا ۲۳۸۳ استازو ته اړتیا لري. ډانلډ ټرمپ تر اوسه ٥٧٠ او هیلري کلنټن ١٣٦۴ استازي لري. ډو انلډ ټرمپ:٥٧٠ ټیډ کروز:٣٧١ مارکو روبېو : ١٦٥ جان کاسیک : ١٢٩ هلیری کلنټن :١٣٦۴ برني سنډرز: ٦٣٠